Euroopa Liidu Teataja L 131 , 13/05/1982 Lk 0024 - 0026

Hispaaniakeelne eriväljaanne: Peatükk 03 Köide 25 Lk 0016

Portugalikeelne eriväljaanne Peatükk 03 Köide 25 Lk 0016

Soomekeelne eriväljaanne: Peatükk 3 Köide 15 Lk 0003

Rootsikeelne eriväljaanne: Peatükk 3 Köide 15 Lk 0003



Komisjoni direktiiv, 13. aprill 1982, millega muudetakse nõukogu direktiivide 66/401/EMÜ ja 69/208/EMÜ (vastavalt söödakultuuride seemnete ning õli- ja kiudtaimede seemnete turustamise kohta) lisasid ning direktiive 78/386/EMÜ ja 78/388/EMÜ (82/287/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/401/EMÜ söödakultuuride seemnete turustamise kohta, [1] viimati muudetud direktiiviga 81/126/EMÜ, [2] eriti selle artiklit 21a, võttes arvesse nõukogu 30. juuni 1969. aasta direktiivi 69/208/EMÜ õli- ja kiudtaimede seemnete turustamise kohta, [3] viimati muudetud direktiiviga 81/126/EMÜ, eriti selle artiklit 20a, ning arvestades, et: teaduslikku ja tehnilist arengut silmas pidades tuleks allpool sätestatud põhjustel muuta direktiivide 66/401/EMÜ ja 69/208/EMÜ I ja II lisa; tuleks muuta tingimusi, millele põllukultuurid ja seemned peavad vastama, s.h sordipuhtuse standardeid, et need oleksid kooskõlas Majanduskoostöö ja Arengu Organisatsiooni (OECD) poolt sätestatud rahvusvahelise kaubanduse jaoks ettenähtud seemnete sertifitseerimise kavaga; komisjoni 18. aprilli 1978. aasta direktiivi 78/386/EMÜ (millega muudetakse söödakultuuride seemnete turustamist käsitleva direktiivi 66/401/EMÜ lisasid, [4] viimati muudetud direktiiviga 81/126/EMÜ) artikli 2 teises taandes ja komisjoni 18. aprilli 1978. aasta direktiivi 78/388/EMÜ (millega muudetakse õli- ja kiudtaimede seemnete turustamist käsitleva direktiivi 69/208/EMÜ lisasid, [5] viimati muudetud direktiiviga 81/126/EMÜ) artikli 2 lõike 1 esimeses taandes sätestatud rakendamiskuupäevi tuleks vastavalt kohandada uuele olukorrale; praeguses olukorras ei ole olnud võimalik ühtlustada ühenduses sordipuhtuse miinimumstandardeid, millele päevalillehübriidide taimed ja seemned peavad vastama; ühtlustamise saavutamiseks tuleks need standardid siiski kehtestada enne 1. juulit 1983; käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 66/401/EMÜ I lisa muudetakse järgmiselt. 1. Lõike 4 teises ja kolmandas lauses lisatakse sõnade "Pisum sativum" järele sõnad "Vicia faba". 2. Lõike 4 teisest ja kolmandast lausest jäetakse välja sõnad "Raphanus sativus ssp. oleifera". Artikkel 2 Direktiivi 66/401/EMÜ II lisa muudetakse järgmiselt. 1. I jaotise lõige 1 asendatakse järgmisega: "Seeme peab olema sordiehtne ja -puhas. Eriti allpool loetletud liikide seemned peavad vastama järgmistele standarditele või muudele tingimustele. Minimaalne sordipuhtus peab olema: - Poa spp. apomiktiliste pisiliikide puhul 98 %, - Pisum sativum'i, Vicia faba, Brassica napus var. napobrassica, Brassica oleracea conv. acephala puhul: - esimese põlvkonna sertifitseeritud seemne puhul 99 %, - teise ja järgmiste põlvkondade sertifitseeritud seemne puhul 98 %. Minimaalset sordipuhtust kontrollitakse peamiselt I lisas sätestatud tingimuste kohaselt läbiviidava põldtunnustamise käigus." 2. II jaotise lõige 1 asendatakse järgmisega: "Pisum sativum'i, Brassica napus var. napobrassica, Brassica oleracea conv. acephala, Vicia faba ja Poa spp. apomiktiliste pisiliikide seeme peab vastama järgmistele standarditele või muudele tingimustele. Minimaalne sordipuhtus peab olema 99,7 %. Minimaalset sordipuhtust kontrollitakse peamiselt I lisas sätestatud tingimuste kohaselt läbiviidava põldtunnustamise käigus." Artikkel 3 Direktiivi 69/208/EMÜ I lisa muudetakse järgmiselt. Lõige 3 asendatakse järgmisega: "Põllukultuur peab olema sordiehtne ja -puhas. Eriti Brassica juncea, Brassica nigra, Cannabis sativa, Carum carvi ja Gossypium sp. taimed peavad vastama järgmistele standarditele. Nende põllukultuuri liigi taimede arv, mis ei ole silmnähtavalt sordiehtsad, ei tohi olla: - eliitseemne tootmise puhul suurem kui üks 30 m2 kohta, - sertifitseeritud seemne tootmise puhul suurem kui üks 10 m2 kohta." Artikkel 4 Direktiivi 69/208/EMÜ II lisa muudetakse järgmiselt. I jaotise lõige 1 asendatakse järgmisega: "Seeme peab olema sordiehtne ja -puhas. Eriti allpool loetletud liikide seemned peavad vastama järgmistele standarditele või muudele tingimustele: Liik ja kategooria | Minimaalne sordipuhtus (%) | 1 | 2 | Arachis hypogaea: —eliitseeme | 99,7 | —sertifitseeritud seeme | 99,5 | Brassica napus ssp. oleifera, v.a sööda valmistamiseks ettenähtud sordid, Brassica rapa, v.a sööda valmistamiseks ettenähtud sordid: —eliitseeme | 99,9 | —sertifitseeritud seeme | 99,7 | Brassica napus ssp. oleifera, sööda valmistamiseks ettenähtud sordid, Brassica rapa, sööda valmistamiseks ettenähtud sordid, Helianthus annuus, v.a hübriidsordid ja nende komponendid, Sinapis alba: —eliitseeme | 99,7 | —esimese põlvkonna sertifitseeritud seeme | 99 | —teise ja järgmiste põlvkondade sertifitseeritud seeme | 98 | Linum usitatissimum: —eliitseeme | 99,7 | —esimese põlvkonna sertifitseeritud seeme | 98 | —teise ja kolmanda põlvkonna sertifitseeritud seeme | 97,5 | Papaver somniferum: —eliitseeme | 99 | —sertifitseeritud seeme | 98 | Glycine max: —eliitseeme | 97 | —sertifitseeritud seeme | 95 | Minimaalset sordipuhtust kontrollitakse peamiselt I lisas sätestatud tingimuste kohaselt läbiviidava põldtunnustamise käigus." Artikkel 5 Direktiivi 78/386/EMÜ artikli 2 lõike 1 teine taane "1. jaanuaril 1982" asendatakse tekstiga "hiljem kindlaksmäärataval kuupäeval". Artikkel 6 Direktiivi 78/388/EMÜ artikli 2 lõike 1 esimene taane "1. jaanuaril 1982" asendatakse tekstiga "hiljem kindlaksmäärataval kuupäeval". Artikkel 7 1. Liikmesriigid jõustavad õigusnormid, mis on vajalikud selleks, et järgida: - artiklite 5 ja 6 sätteid, alates 1. jaanuarist 1982, - artikli 2 sätteid Poa ssp. suhtes, alates 1. jaanuarist 1983, - käesoleva direktiivi teisi sätteid, mitte hiljem kui 1. jaanuaril 1983. 2. Liikmesriigid tagavad, et seemne suhtes ei kohaldata lõike 1 kolmanda taande kohaste käesoleva direktiivi erinevate rakenduskuupäevade tõttu turustuskitsendusi. Artikkel 8 Käesolev direktiiv on adresseeritud liikmesriikidele. Brüssel, 13. aprill 1982 Komisjoni nimel komisjoni liige Poul Dalsager [1] EÜT 125, 11.7.1966, lk 2298/66. [2] EÜT L 67, 12.3.1981, lk 36. [3] EÜT L 169, 10.7.1969, lk 3. [4] EÜT L 113, 25.4.1978, lk 1. [5] EÜT L 113, 25.4.1978, lk 20. --------------------------------------------------